FI Euroopan unionin virallinen lehti C 432/16

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

(2014/C 432/09)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

MUUTOSHAKEMUS

Maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (2)

9 ARTIKLASSA TARKOITETTU MUUTOSHAKEMUS

”PRESUNTO DE BARRANCOS” / ”PALETA DE BARRANCOS”

EY-nro: PT-PDO-0105-0010–7.7.2010

SMM ( ) SAN ( X )

1. Eritelmän kohta, jota muutos koskee

—

☒

—

☒

—

☐

—

☐

—

☒

—

☐

—

☒

—

☐

—

☒

2. Muutoksen/muutosten tyyppi

—

☒

—

☐

—

☐

—

☐

3. Muutos/muutokset

3.1 Tuotteen nimi

Lisätään nimitys ”Paleta de Barrancos”, koska lavat eli raakakypsytetyt eturaajat, joista perinteisesti käytetään nimitystä ”Paleta de Barrancos”, on sisällytetty eritelmään.

3.2 Tuotteen kuvaus

Tuotteen ”Paleta de Barrancos” kuvaus lisätään eritelmään ja yhtenäiseen asiakirjaan. Paleta de Barrancos -lavan ja sen raaka-aineen ominaisuudet esitetään yksityiskohtaisesti, koska on kyseessä sian eturaaja, kun taas ”Presunto de Barrancos” valmistetaan takaraajasta.

Painoa lukuun ottamatta Paleta de Barrancos on joka suhteessa samankaltainen lihapala kuin Presunto de Barrancos, koska se on peräisin samojen eläinten eturaajoista kuin kinkut (”presuntos”).

Paleta de Barrancos ei alun perin kuulunut alkuperänimityksen suojan piiriin, koska aiemmin sitä tuotettiin yksinomaan kotitarpeisiin tai pidettiin kaupan pelkästään yksittäisillä paikallisilla markkinoilla. Kulutustottumusten muuttumisen myötä ja koska on kyse samalla tavalla tuotetuista mutta pienemmistä lihapaloista, joiden ominaisuudet ovat siten myös samanlaiset kuin Presunto de Barrancos -kinkulla, niistä on nyttemmin tullut tunnettuja ja kaupallisesti tärkeitä, minkä vuoksi ne edellyttävät myös vastaavaa suojaa.

Tällä hakemuksella voidaan antaa tuottajille asianmukaiset välineet kyseisten erityistuotteiden yksilöimisen ja menekinedistämisen tehostamiseksi ja samalla suojella heitä vilpilliseltä toiminnalta.

Lisäksi Paleta de Barrancos -lavan lisääminen eritelmään takaa niiden tuottajille oikeasuhteisen korvauksen siitä, että he antavat selkeää tietoa tämän tuotteen erityisominaisuuksista ja sen suhteesta maantieteelliseen alueeseen; samalla se tarjoaa kuluttajille mahdollisuuden hankkia kyseistä tuotetta varmalta ja luotettavalta pohjalta.

3.3 Tuotantomenetelmä

Jäljempänä olevassa taulukossa esitetään tiedot, jotka liittyvät eri kasvatusvaiheiden kestoaikaan, rehun alkuperään ja laatuun, ja siinä mainitaan myös vähintään 60 päivää kestävä lihotus- ja loppukasvatusaika, jonka aikana eläimet laiduntavat vapaina metsässä nauttien ravinnokseen yksinomaan saatavilla oleviin luonnonvaroihin perustuvaa ravintoa, joka koostuu ruohosta ja tammenterhoista; tämän laiduntamisjärjestelmän ansiosta eläimet saavat kinkkujen ja lapojen tuotantoon vaaditut ominaisuudet.

Vaiheet Kesto Raaka-aineen maantieteelliseltä tuotantoalueelta peräisin oleva ravinto/rehu Imevät porsaat 45–60 päivää Emänmaito, jota voidaan täydentää rehuseoksella Kasvatusvaihe > 8,5 kuukautta Vilja, odelma, luonnonlaidun ja viljelty laidun, rehu Lihotus ja loppukasvatus metsälaitumella > 60 päivää Yksinomaan metsälaitumelta saatu ravinto

Johtuen Paleta de Barrancos -lavan lisäämisestä eritelmään kyseisen tuotteen eri jalostusvaiheiden kesto täsmennetään. Jäljempänä olevassa taulukossa esitetään molempien tuotteiden (kinkku ja lapa) jalostusvaiheiden kestoaika.

Vaiheet Kesto Kinkku Lapa Suolaus 1–1,5 päivää/kg 1–1,5 päivää/kg Raakakypsytys 25–45 päivää 25–45 päivää Kuivaus ja raakakypsytys > 6 kuukautta > 4 kuukautta Jatkokypsytys > 6 kuukautta > 4 kuukautta

3.4 Merkinnät

Riippuen siitä, onko kyseessä lapa vai kinkku, etiketissä on oltava seuraavat merkinnät: ”Presunto de Barrancos – Denominação de Origem Protegida.” tai ”Paleta de Barrancos – Denominação de Origem Protegida”.

Viittaukset vähimmäissäilyvyysaikaan sekä erän, tuottajan tai tuottajayrityksen nimen tai toiminimen ja osoitteen ilmoittaminen on poistettu, koska nämä tiedot edellytetään jo tuotteiden päällysmerkintöjä koskevassa yleisessä lainsäädännössä. Luettelo ainesosista on pakollinen ainoastaan silloin, kun kinkku on käsitelty oliiviöljyllä ja jauhetulla pippurilla.

Kansallisen lainsäädännön vaatimusten noudattamiseksi lisätään velvoite esittää tuotteen päällysmerkinnöissä varmennusmerkki, jossa ilmoitetaan tuotteen nimi ja sitä vastaava maininta, valvontaelin ja sarjanumero.

3.5 Viipalointia, raastamista, pakkaamista jne. koskevat erityiset säännöt

Koska palojen leikkaaminen ja viipalointi tapahtuvat valvotusti, niiden suorittamispaikkaan liittyvä rajoitus on poistettu, sillä kyseinen rajoitus ei vaikuta millään tavalla tuotteen ominaisuuksiin ja lisäksi se rajoittaa tuotteen kaupan pitämistä erilaisissa sallituissa tarjontamuodoissa.

3.6 Valvontaelin ja tuottajaryhmä

Tuotteen vaatimustenmukaisuuden valvonnasta vastaa AGRICERT – Certificação de Produtos Alimentares Lda., ja uusi tuottajaryhmä on ACPA – Associação de Criadores de Porco Alentejano.

YHTENÄINEN ASIAKIRJA

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (3)

”PRESUNTO DE BARRANCOS” / ”PALETA DE BARRANCOS”

EY-nro: PT-PDO-0105-0010–7.7.2010

SMM ( ) SAN ( X )

1. Nimi

”Presunto de Barrancos” / ”Paleta de Barrancos”

2. Jäsenvaltio tai kolmas maa

Portugali

3. Maataloustuotteen tai elintarvikkeen kuvaus

3.1 Tuotelaji

Luokka 1.2: Lihavalmisteet (kuumennetut, suolatut, savustetut jne.)

3.2 Kuvaus 1 kohdassa nimetystä tuotteesta

Nimityksellä ”Presunto de Barrancos” tarkoitetaan 12–20 kuukauden ikäisinä teurastetuista alentejana-rotuisista täysikasvuisista sioista (Sus ibericus) saatuja suolattuja, kuivattuja, raakakypsytettyjä ja savustamattomia kinkkuja.

Muoto ja ulkonäkö: perinteiseen tapaan pitkittäin viistoon kärkeä kohti kapenevaksi muotoiltu kinkku, jossa on mukana kamara; ylimääräinen rasva voidaan poistaa; sorkka on aina mukana tuotteen yksilöimisen helpottamiseksi.

Vähintään 6 kuukautta kestäneen kuivaus- ja raakakypsytysajan ja kellarissa tapahtuvan vähintään 6 kuukautta kestäneen jatkokypsytyksen jälkeen paino on vähintään 5 kg; väri vaihtelee tyypillisen ruusunpunaisesta purppuranpunaiseen, ja leikkauspinnassa on näkyvissä lihaskudokseen imeytynyttä rasvaa.

Presunto de Barrancos voidaan pitää kaupan kokonaisena tai paloina, luun kanssa tai ilman sitä, taikka viipaloituna.

Nimityksellä ”Paleta de Barrancos” tarkoitetaan 12–20 kuukauden ikäisinä teurastetuista alentejana-rotuisista täysikasvuisista sioista (Sus ibericus) saatuja suolattuja, kuivattuja, raakakypsytettyjä ja savustamattomia lapoja.

Muoto ja ulkonäkö: perinteiseen tapaan pitkittäin viistoon kärkeä kohti kapenevaksi muotoiltu kinkku, jossa on mukana kamara; ylimääräinen rasva voidaan poistaa; sorkka on aina mukana tuotteen yksilöimisen helpottamiseksi.

Vähintään 4 kuukautta kestäneen kuivaus- ja raakakypsytysajan ja kellarissa tapahtuvan vähintään 4 kuukautta kestäneen jatkokypsytyksen jälkeen paino on vähintään 3 kg; väri vaihtelee tyypillisen ruusunpunaisesta purppuranpunaiseen, ja leikkauspinnassa on näkyvissä lihaskudokseen imeytynyttä rasvaa.

Paleta de Barrancos voidaan pitää kaupan kokonaisena tai paloina, luun kanssa tai ilman sitä, taikka viipaloituna.

3.3 Raaka-aineet (ainoastaan jalostetut tuotteet)

Presunto/Paleta de Barrancos -kinkkujen tai lapojen tuotantoon voidaan käyttää yksinomaan raaka-aineen tuotantoa varten yksilöidyllä maantieteellisellä alueella syntyneiden, kasvatettujen, ruokittujen ja teurastettujen alentejana-rotuisten sikojen ruhoja.

Kinkut: Tuoreet takaraajat, joiden paino on yli 6 kg.

Lavat: tuoreet eturaajat, joiden paino on yli 4 kg.

3.4 Rehu (ainoastaan eläinperäiset tuotteet)

Imeviä porsaita ruokitaan emänmaidolla vähintään 45 päivän ajan; täydennysrehuna sallitaan rehuseosten käyttö. Vieroituksen jälkeen porsaat siirtyvät kasvatusvaiheeseen, joka jatkuu siihen asti kun eläimet viedään laiduntamaan metsälaitumelle. Kasvatusvaihe, jonka aikana eläimiä ruokitaan raaka-aineen tuotantoa varten yksilöidyltä maantieteelliseltä alueelta peräisin olevalla viljalla, väkirehulla ja odelmalla, päättyy syys-lokakuussa.

Lihotus- ja loppukasvatusvaihe metsälaitumella perustuu ennen muuta siihen, että eläimet laiduntavat vapaina ja käyttävät siten ravinnokseen yksinomaan saatavilla olevia luonnonvaroja eli ruohoa ja tammenterhoja. Kyseinen vaihe ajoittuu samaan aikaan metsä- ja korkkitammen terhojen luonnollisen kypsymisajankohdan kanssa eli loka-marraskuusta tammi-helmikuuhun. Eläimet viettävät tässä kasvatusjärjestelmässä vähintään 60 päivää, minä aikana niille kehittyvät kinkkujen ja lapojen tuotantoon vaadittavat ominaisuudet.

Vaiheet Kesto Raaka-aineen maantieteelliseltä tuotantoalueelta peräisin oleva ravinto/rehu Imevät porsaat 45–60 päivää Emänmaito, jota voidaan täydentää rehuseoksella Kasvatusvaihe > 8,5 kuukautta Vilja, odelma, luonnonlaidun ja viljelty laidun, rehu Lihotus ja loppukasvatus metsälaitumella > 60 päivää Yksinomaan metsälaitumelta saatu ravinto

3.5 Erityiset tuotantovaiheet, joiden on tapahduttava yksilöidyllä maantieteellisellä alueella

Eläimet syntyvät ja ne kasvatetaan, lihotetaan, viedään metsälaitumelle ja teurastetaan raaka-aineen tuotantoa varten yksilöidyllä maantieteellisellä alueella. Tuotteen valmistus, toisin sanoen valmistelu, raakakypsytys ja kuivaus, tapahtuvat jalostusta varten yksilöidyllä maantieteellisellä alueella.

3.6 Viipalointia, raastamista, pakkaamista jne. koskevat erityiset säännöt

Ei sovelleta.

3.7 Merkintöjä koskevat erityiset säännöt

Riippuen siitä, onko kyseessä lapa vai kinkku, etiketissä on oltava seuraavat merkinnät: ”Presunto de Barrancos – Denominação de Origem Protegida.” tai ”Paleta de Barrancos – Denominação de Origem Protegida”.

4. Maantieteellisen alueen tarkka rajaus

Raaka-aineen maantieteellinen tuotantoalue, seuraavat kunnat:

Alter do Chão, Castelo de Vide, Crato, Marvão, Nisa, Portalegre, Avis, Mora, Ponte de Sôr, Arronches, Campo Maior (lukuun ottamatta S. João Baptistan taajamaa), Elvas (lukuun ottamatta S. Pedron taajamaa), Fronteira, Monforte, Borba, Estremoz, Sousel, Vila Viçosa, Arraiolos, Évora, Montemor-o-Novo, Portel, Vendas Novas, Viana do Alentejo, Alandroal, Mourão, Redondo, Reguengos de Monsaraz, Alcácer do Sal (lukuun ottamatta S. Matias do Castelon taajamaa), Grândola (lukuun ottamatta Melidesin taajamaa), Alvito, Beja, Cuba, Mértola, Vidigueira, Barrancos, Moura, Serpa, Aljustrel, Almodôvar, CastroVerde, Ferreira do Alentejo, Ourique, Odemira (lukuun ottamatta Vila Nova de Mil Fontesin ja S. Teotónion taajamia), Santiago de Cacém (lukuun ottamatta Santo Andrén taajamaa) ja Sines.

Maantieteellinen jalostusalue, seuraava kunta: Barrancos

5. Yhteys maantieteelliseen alkuperään

5.1 Maantieteellisen alueen erityisyys

Iberian niemimaan lounaisosan maaperään, ilmastoon ja pinnankorkeuteen liittyvien piirteiden ansiosta siellä kehittyi erityinen tammimetsissä tapahtuva maatalous- ja laiduntamisjärjestelmä (montado).

Tämän koko maailmassa ainutlaatuisen ekologisen järjestelmän erityispiirteitä ovat laajat tammimetsät, kuivassa ympäristössä viihtyvät kasvit ja aluskasvillisuus, jonka laatuun vaikuttaa vähäsateisuus.

Vallitsevan lajin mukaan metsät voivat olla korkkitammi- (Quercus suber) tai rautatammimetsiä (Quercus rotundifolia) tai sekametsiä, joissa esiintyy molempia lajeja. Maantieteellinen jakautuminen rannikon ja sisämaan välillä ilmenee eri tavoin; Atlantin valtameren vaikutus ilmastoon ja vallitseviin lajeihin näkyy siinä, että korkkitammi (Quercus suber) on yleisempi alueen länsiosissa ja rautatammi (Quercus rotundifolia) itäosissa.

Portugalin eteläosan tyypilliselle metsämaisemalle, jossa kasvaa rauta- ja korkkitammia, on ominaista lievästi kumpuileva maasto, kallioinen aluskerros ja karu maaperä, joten se soveltuu ensisijaisesti metsä- ja laiduntalouteen. Siat käyttävät ravinnokseen niukkaa luonnonvaraista aluskasvillisuutta. Tämä ekologinen järjestelmä edesauttaa maaperän hoitoa estämällä eroosiota ja muodostaa samalla erittäin tärkeän ravinnonlähteen – tammenterhot.

Barrancosin kunnan erityiset maaperä- ja ilmasto-olosuhteet johtuvat sijainnista lähellä Serra Morenan ylänköä, korkeusasemasta (350 metriä merenpinnan yläpuolella) sekä Ardila- ja Murtigãojokien läheisyydestä.

Korkeasta sijainnista johtuen siellä vallitsee välimerellinen mikroilmasto; pääasiassa luoteesta ja lännestä puhaltavien tuulten nopeus voi olla enimmillään 60 km/t, vuoden suhteellinen kosteus on 70 %, heinä–elokuun enimmäislämpötila voi nousta 38–40 °C:seen, ja joulu–tammikuussa mitattu alin lämpötila on 3–5 °C.

Paikallisen mikroilmaston ansiosta kinkkujen ja lapojen kuivaaminen, raakakypsytys ja jatkokypsytys voivat tapahtua luonnollisissa olosuhteissa ilman savustamista, jota tavallisesti käytetään kaikilla muilla Portugalin kinkuntuotantoalueilla.

Tämä erityinen valmistustekniikka perustuu aitoihin paikallisiin menetelmiin, jotka ovat säilyneet käytännöllisesti katsoen muuttumattomina ammoisista ajoista lähtien.

5.2 Tuotteen erityisyys

Presunto de Barrancos / Paleta de Barrancos saadaan Barrancosin mikroilmastossa tapahtuvan luonnollisen raakakypsytyksen tuloksena. Kesän korkeiden lämpötilojen ansiosta kinkut ja lavat alkavat vähitellen ”hikoilla” öljyhapon tihkuessa lihaskudokseen, jolloin lihapala saa kauttaaltaan erityiset aromiin, makuun ja muihin ominaisuuksiin liittyvät erityispiirteensä, kuten rasvaisuuden, rasvan rakenteen, pehmeyden ja voimakkaan korostuneen aromin.

Nämä tuotteet valmistetaan yksinomaan alentejana-rotuisista sioista, joiden geneettiset ominaisuudet mahdollistavat lihaskudoksen sisäisen rasvan tihkumisen; tämä antaa tuotteelle erityisen marmoroituneen rakenteen.

Maku on mieto ja hienostunut, vähäsuolainen ja toisinaan kevyen pistävä, ja rakenne erittäin murea ja mehevä. Tuote on aromaattinen, rakenteeltaan hienosyinen ja siten melko pehmeä. Rasva on kiiltävää, helmiäisenvalkoista, aromaattista ja miellyttävän makuista. Rakenne vaihtelee ravinnon ja sen sisältämien tammenterhojen osuuden mukaan.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

Alentejana-rodun sika hyödyntää erittäin tehokkaasti tammenterhoja siten, että niiden ominaisuudet vaikuttavat lihaan. Tällainen luonnonvarojen esimerkillinen käyttö yhdistyneenä kyseisen rodun aineenvaihdunnallisiin erityispiirteisiin saa aikaan ominaisuuksiltaan ainutlaatuisen raaka-aineen, joka liittyy tiiviisti maantieteelliseen ympäristöön ja muodostaa olennaisen perustan Presunto de Barrancos / Paleta de Barrancos -kinkun ja lavan jalostukselle.

Näin raaka-aineen yksilöity maantieteellinen tuotantoalue vastaa niiden kuntien aluetta, joissa esiintyy alentejana-rotuisten sikojen levinneisyyteen ratkaisevasti vaikuttavia runsaita rauta- ja korkkitammimetsiä.

Kyseisten kinkkujen ja lapojen tuotantoon valittujen ja syntymästä lähtien valvottujen metsälaiduntamisjärjestelmässä kasvatettujen eläinten lihan erityiset laatuominaisuudet johtuvat pitotavasta ja ruokinnasta. Eläimet kasvatetaan laajaperäisessä metsälaiduntamisjärjestelmässä, jossa tammenterhot vaikuttavat ratkaisevasti pehmeän, runsaasti monityydyttymättömiä rasvahappoja sisältävän rasvan muodostumiseen.

Yksilöidyn maantieteellisen valmistus- ja tuotantoalueen mikroilmasto saa aikaan sen, että kinkkujen ja lapojen kuivaaminen, raakakypsytys ja jatkokypsytys tapahtuu luonnollisesti ilman savustamista toisin kuin muilla Portugalin alueilla, joilla tuotetaan kinkkuja ja lapoja; näin tuote saa ominaisuudet, jotka poikkeavat muista vastaavanlaisista tuotteista.

Maantieteellisen jalostusalueen ilmaston erityispiirteiden vuoksi jalostusprosessi voi tapahtua pitkään ja hitaasti luonnollisessa ilmastossa sellaisissa lämpötila- ja kosteusolosuhteissa, joiden ansiosta tuote saa omintakeisen rakenteensa, arominsa ja makunsa; tästä johtuu myös tuotteen maine ja arvostus.

http://www.dgadr.mamaot.pt/images/docs/val/dop_igp_etg/Valor/CE_Presunto_Paleta_Barrancos_DOP.pdf

(1) EUVL L 343, 14.12.2012, s. 1.

(2) EUVL L 93, 31.3.2006, s. 12. Korvattu asetuksella (EU) N:o 1151/2012.

(3) Korvattu asetuksella (EU) N:o 1151/2012.